Oblasć Kemerowo

Oblasć Kemerowo (rusce Кемеровская область/Kemerowskaja oblast) je oblasć w aziskim dźělu Ruskeje. Leži w južnej Sibirskej mjez Zapadosibirskej nižinu a Juhosibirskimi horinami a słuša k najbóle wobsydlenym kónčinam Sibirskeje. Jeje zarjadniske sydło je Kemerowo z 533.000 wobydlerjemi, najwjetše město pak Nowokuznjeck z 548.000 wobydlerjemi. Dalše wulkoměsta su Prokopjewsk (210.000), Mježdurječensk (102.000) a Leninsk-Kuzneckij (102.000). Wšitke wulke industrijowe města w oblasći nastachu dla hoberskich łožišćow wuhla w tutym regionje. W lěće 2010 měješe Oblasć Kemerowo 2.763.135 wobydlerjow. Z nich běchu 91,8 % Rusojo a 1,5 % Tatarojo. Nimo toho bydli w oblasći mała němska mjeńšina, kotraž wobjimuje něhdźe 20.000 ludźi. Žórła Wotkaz